**DJEČJI LJETNI KAMP 2017.**

**UPUTE ZA RODITELJE**

**KAKO OBUĆI DIJETE I ŠTO PONIJETI**

Dijete obucite u sportsku odjeću i obuću u skladu s vremenskim uvjetima.

U ruksak spremite kupaći kostim, ručnik, kapu ili šešir, kremu za zaštitu od sunca sa što većim zaštitnim faktorom za boravak na otvorenom ali i kabanicu za slučaj kiše.

Također treba pripremiti bočicu s vodom, papirnate maramice te grickalice, voće ili sendvič za užinu nakon ručka.

Dijete naravno može ponijeti svoju omiljenu društvenu igru ili igračku.

**Zdravstvena iskaznica je obvezna.**

*Napomena: U interesu djeteta, roditelj je obvezan prvi dan i prije polaska na Kamp, voditelju dati kratku obavijest o zdravstvenom stanju djeteta i njegovim navikama.*

**PREPORUČAMO**

Preporučamo da djetetu ne ostavljate iznos novca veći od 20 kuna i nakit, mobitele ili druge vrijedne predmete (*za izgubljene ili otuđene stvari ne odgovaramo*).

**POSTUPANJE U SLUČAJU HITNOSTI**

U slučaju bolesti ili povrede za vrijeme boravka u Kampu voditelj programa će zatražiti medicinsku intervenciju na licu mjesta ili će organizirati prijevoz oboljelog djeteta u najbližu zdravstvenu ustanovu. O svemu će odmah obavijestiti roditelje i postupati u dogovoru s njima.

**PROGRAM**

U cijenu cjelodnevnog programa Kampa koji traje od 7,30 do 16,30 uključene su organizirane sportsko – rekreacijske aktivnosti i stručno vodstvo kineziologa, biologa i licenciranih spasioca, korištenje sportskih terena i sportskih rekvizita, ekološka radionica (srijedom) te radionica sigurnosti na vodi (petkom), te ručak i ulaznice za plivališta Sportskog parka Mladost.

**PREZENTACIJA SPORTSKIH VJEŠTINA**

Odbojke HAOK Mladost (ponedjeljak), prikaz atletskih disciplina AK Agram (utorak), tenisa ATK Mladost (srijeda), hokeja na travi HAHK Mladost (četvrtak) i juda AJK Mladost (petak)

**TROŠKOVI**

**Cijena je 500 kuna koje je potrebno** uplatiti **najmanje 5 dana** prije početka termina. Potvrdu o plaćanju potrebno je poslati na e-mail: ljetni.kamp@sportskiobjekti.hr najkasnije do srijede (do 16 sati) u tjednu prije početka odabranog termina.

Cijena za drugo dijete iznosi 375 kn a za svaki slijedeći uzastopni termin korištenja programa cijena je 375 kuna. Potrebno je poslati OIB i adresu stanovanja platitelja zbog izdavanja računa.

***Uplate je moguće izvršiti virmanom ili internet bankarstvom na:***

Ustanova Upravljanje sportskim objektima, Trg Krešimira Ćosića 11, 10000 Zagreb

IBAN: HR2223600001102391782,

Poziv na broj: 100-423

u opis plaćanja potrebno je navesti IME I PREZIME DJETETA

***Važno je znati:*** Povrat novca radi se samo u slučajevima bolesti i uz priloženu potvrdu liječnika.

**NAPOMENE**

***Suglasnost roditelja za foto i video zapise:***

Za potrebe dokumentiranja programa Kampa i njegove promidžbe Ustanova vodi foto i video zapise sportskih aktivnosti djece a u skladu s pravilima struke i etičnosti. Stoga postoji mogućnosti da se i vaše dijete nađe na foto ili video zapisu. Ukoliko se protivite tome, molimo Vas da nas na to pismeno upozorite prije uključenja djeteta u program.

**Voditeljica programa Vasvija Osmanagić
kontakt broj 091 517 3551**